Ritratt: Facebook- Nazionale Italiana Cantanti  L-appuntament annwali ta' La Partita del Cuore, li fiha jilgħab it-tim tan-Nazionale Cantanti Italiani kontra t-tim ta' pljers li jilgħabu bl-isem ta' I Campioni per la Ricerca, se tkun qed issir nhar il-25 ta' Mejju f'xandira diretta mill-Allianz Stadium ta' Torino. Din is-sena se jkun it-30 anniversarju ta' din il-partita li minnha jinġabru fondi biex jgħinu fir-riċerka ta' xi mard partikolari. Għal din is-sena l-fondi se jmorru għall-Istituto di Candiolo – Fondazione Piemontese sabiex tkun tista' ssir riċerka fuq il-kanċer Olus. Iżda b'differenza mis-snin ta' qabel mhux se jkun ir-RAI li se juri din il-partita iżda l-Canale 5 tal-Mediaset. Il-mużiċist Enrico Ruggeri ddeskriva din il-mossa li jċaqilqu mir-RAI għall-Mediaset bħala kapitlu ġdid u faħħar l-entużjazmu tal-istazzjon li se jkun qed ixandar għall-ewwel darba dan l-avveniment. Ritratt: mill-istqarrija maħruġa mill-Mediaset